Bitayin ang mga iyan!
Baliin ang patpatin nilang leeg!
Baliin sila!
Sa mga magigiting ng Temeria!
Ibalik ang mga lintik na Kaedwen na 'yan sa malayelo nilang lugar!
Tama!
Nanggaling ka sa malayo?
Naroon ako saanman ipadala ni Haring Demavend.
Sugo ng hari?
Kukunin mo ang pinakamahusay kong kabayo?
Iiwan ko siya sa susunod na hintuan. Sa pangalan ni Aplegatt.
Na pilay at laspag na.
Pahingi ng isang basong alak at idadagdag mo sa babayaran ng Hari.
Mukhang nagsasaya kayo rito.
Maganda sa negosyo 'pag may bitay.
Ang espiyang 'yon ay pang-apat sa binitay nitong mga nakaraang araw.
Isang taga-Kaedwen, isang taga-Aerdirn…
-Tingnan mo ang mga mata. -Tingnan mo siya!
'Yan ang problema. Ano ba kasing ginagawa ng salamangkero rito?
Dapat nakatuon siya sa pagpapanatiling mapayapa ang lupain,
hindi sa paggala-gala sa kanayunan.
Kung ganyan kaganda, puwedeng magpagala-gala sa paligid ko buong gabi.
Alam mong naliligo sila sa dugo ng tao gabi-gabi para manatiling maganda?
Salamat sa alak.
Mauna na ako.
Deretso kay Tissaia. 'Wag gagamit ng lagusan.
Opo.
Malamig ngayon, ano?
Ingat sa biyahe.
Sabi ko lang na… mag-ingat ka sa biyahe.
Nakita kita.
Ano?
Paumanhin. 'Wag n'yo siyang pansinin. Nasipa siya sa ulo ng kabayo.
-Mali-mali na siya mula noon. -Hindi.
May tore. Tinamaan ka ng palaso.
Naaalala mong di tayo dapat mapansin? Hindi ganito 'yon.
-Di ko napipigilan ang mga pangitain. -Pigilan mo ang bibig mo.
'Wag mo akong kaladkarin na para akong bata.
Nakita ko siyang namatay. Babalik ako.
Paano kung pigilan ng pagkamatay niya ang mas malala?
Ano na ang kahihinatnan, munting pangit?
Hindi ko alam.
Hindi ko rin alam.
Pero ang pagbago sa tadhana ay mabigat na pananagutan.
Napapadalas na ang mga pangitain mo.
Kaunting panahon na lang at matutunton tayo.
Bilisan na nating pumunta sa Aretuza.
Natatakot ka.
Nangako ako kay Geralt na panatilihin kang ligtas.
Kailangang di tayo matunton.
Mamimili tayo.
Di ko maintindihan bakit sila ganoon ka-cute.
Bilang mga halimaw.
Ang aamo ng mga mukha nila
parang nagsasabing, "'Wag mo akong saktan."
Tapos biglang, hayon, kakagatin ka.
Patong-patong na pangil. Lahat nakaturo sa mukha mo.
Ilang tao ang kinain nito?
-Pito. -Naku po.
-At kailangan natin lahat 'yon. -Ang sabi…
Talaga? Magkano ba ang halaga ng impormasyon nila?
Para alamin sino'ng tumutugis kay Ciri? Mahal.
At bakit kailangan natin 'yan?
SA MAY APPOINTMENT LANG ALIS
Hala!
Malaking pako ba 'yan na nakatago sa iyong pinto ng misteryo
o masaya kang makita…
-Masama. -Di ako laging magaling.
Paano ko nalaman na ikaw iyon?
-Kumusta, Codringher? -Kumusta, Geralt?
Aba, ang Biskonde ng Lettenhove.
Pambihira naman.
Alam mo, kakapalit ko lang ng pako na iyan.
Sa susunod, magpa-appointment ka.
Kumusta, kamahalan.
Handa na ito para sa 'yo.
Matutulungan ka nitong makuha ang nararapat sa 'yo.
-Inayos mo ang balanse? -Siyempre. Dahil sinabi mo.
Gusto ng asawa ko ang ulo ko kaya mabuting sumunod ako sa mga utos.
Naipanalo ko ang isang imperyo gamit ang ganitong espada.
Nakikinig ako.
Tag-init noon.
Taong 1260.
Iilan na lang sa mga tauhan ko ang natira.
Matagal na kaming di kumakain.
Ang mga espada namin ay mapupurol na sa dami ng labanang dinaanan.
Huling pagkakataon ko na para talunin ang Mang-aagaw.
Nalaman kong
ang tanging paraan para mabawi ko ang trono
ay pasukin ang kastilyo,
patayin ang lahat ng haharang sa akin sa taong umagaw sa buhay ko.
Isang katapangan.
Isang kahangalan.
Emperador.
Binigay ko ang bota ko sa isang duwende kapalit ng isang espadang Mahakam.
Ang espadang iyon ang pumugot sa ulo ng bastardo.
Balang araw,
magiging nakaraan na lang ang digmaan.
Isang malayong alaala.
Sasamahan ako ng aking reyna at
payapang mabubuhay ang iba't ibang lahi sa mundo.
At gagawan mo ako ng bagong espada.
Espadang bunga ng iyong buong kakahayan.
Espadang nababagay sa Emperador ng Kontinente.
Dahil diyan, iinom ako.
Lason.
Hindi lason.
Uminom kayong lahat.
Inom.
Hindi ko kaya.
Gusto mong malason ang White Flame?
Inom.
Sabi nang uminom.
Hindi ito lason.
Jaskier! Nakakatuwa naman.
Tinitiyak ko sa iyo, madam, na ako ang natutuwa.
Bibigyan sana kita ng pirma ko, pero mukhang kinukulang ka sa papel.
Sabi mo dati,
tulad ng witcher,
pinoprotektahan mo ang mga tao mula sa mga halimaw at malahalimaw na paghihirap.
Dahil alam n'yo nang darating ko,
pag-usapan natin ang paghihirap ko.
Iyong Rience na interesadong-interesado ka ay talagang misteryoso.
Narinig na namin ang tungkol sa kanya.
Pero ang tanong,
bakit kilala mo siya?
Tinangkang patayin ang kaibigan ko.
Hindi ako. 'Wag kang mag-alala.
Ang mga di nagiging sorcerer, kadalasang nagsasanay maging mamamatay-tao.
At alam nating ang Rience na ito ay nasipa mula sa Ban Ard.
-Tama ang hinala natin. -Anong teorya?
Na tauhan siya ng isang sorcerer na mas makapangyarihan sa kanya.
Tinakot mo ang pusa ko.
Pasensiya na.
Akala ko kasi sanay na siya sa kalansing ng barya.
Kulang ito para sa impormasyong iyon, Geralt.
Subukan nating magpustahan.
Tatalikod ako,
at ihahagis mo ito sa ulo ko.
Kapag tumama,
panalo ka.
Kung pumaltos,
ibibigay mo ang impormasyong kailangan ko,
na utang muna sa ngayon.
Talaga bang iniisip mong tatanggapin ko ang pustahang ito?
Hindi… sigurado akong tatanggapin mo.
Ni hindi ka umiwas.
Bakit ako iiwas?
Narinig kong ililihis mo.
Madaling maawa.
May ilang opisyal na sorcerer ang may
mga lihim na tagasunod na gumagawa ng ilegal o marumi nilang gawain.
Sa mga sorcerer, ang tawag nila rito ay taong nakatali.
Kanino nakatali?
Hindi namin alam.
Pero alam namin kung saan ginagawa ng sorcerer na ito ang kalakaran niya.
May kastilyong tinatawag na Vuilpanne, malapit sa lumang…
-minahan ng ammonite. -Oo.
Sa labas ng Piana.
Kung alam mo iyan, talagang nasasangkot ka na.
Ang magong ito, sinuman siya,
ay lubhang mapanganib.
Hayaan mo na, Geralt.
Hindi maaari. Pero alam n'yo na iyan.
Salamat sa oras ninyo.
Ibati mo kami sa Elder Blood na prinsesa.
May kliyente kayong naghahanap sa kanya?
Si Istredd.
-Ang salamangkero? -Oo.
Alam mong hindi lang siya ang handang magbayad
para sa dalagang kasama ng witcher na puti ang buhok.
Gusto mo siyang iligtas? Maghanap ka ng isa pang dalaga...
Iyong naulila ng digmaan.
Kulay-abong buhok, berdeng mata…
Ayaw ko.
Geralt, kaibigan,
nalalapit na ang panahon ng pagkamuhi.
Malalim at lubos na pagkamuhi.
Ang mungkahi ko ay isang simpleng solusyon.
Kailangang may mamatay
upang may ibang
mabuhay.
Ayaw kong kamuhian ang sarili ko bilang kabayaran sa minamahal ko.
Halika na.
Salamat.
Mga patapong mago, mga haring nais ng kapangayarihan, at si Istredd pa.
Di ka pa ba pagod sa kakatakbo?
Baka may ligtas na lugar para sa kanya?
Mag-isip kaya tayo ng solusyon habang papuntang Redania?
Hoy.
Naririnig ko ang iniisip mo.
Sasabihin mo na naman, "Mag-isa akong naglalakbay"
o "Jaskier, masyadong mapanganib."
Pinapaalala ko lang sa 'yo na ginawa n'yo akong páin.
kay Firefingers.
Nagpapasalamat ako doon, Jask.
Ayaw ko nang ilagay ka ulit sa panganib.
Kaya ako pupunta sa Vuilpanne.
Hahanapin kita kapag patay na si Rience.
O hahanapin niya ako kapag patay ka na.
-Ano ba talaga ang bibilhin natin? -Isang himala. Sumunod ka.
Ano 'yong sulat na ipinadala mo kanina?
Para kay Tissaia.
Sinabi kong uuwi na ako.
Posible bang tumanggi siya?
Medyo kumplikado.
Dahil sa akin?
Oo, ginagawa mong kumplikado ang mga bagay.
Oo, pero, hindi lang ako.
Binabantayan mo ako, pero
may mga mata rin ako.
At ano ang nakikita mo, munting pangit?
Larawan ka ng makapangyarihang kagandahan.
Mahusay.
Pero tatlong beses mong inulit ang sulat na iyon.
Maraming nasa likod noong larawan, tama?
Hindi tayo dapat pumirmi.
Heto. Isuklay mo diyan sa gulo-gulo mong buhok.
-Password? -Ragamuffin.
Wala tayong nagawa para matimpi ang kapangyarihan mo.
Lalo pa nga itong lumabas,
lalong nagkapresensiya.
Ayos.
Sa Aretuza, matututo kang ituon ang mga pangitain mo
sa hinaharap na gusto mong makita.
Eh, kung wala akong gustong makita?
Magiging bulag ka sa mas malaking kaganapan.
'Ayon siya. Halika!
Yen!
Salamat sa mga diyos, buhay ka.
-Sana may bago kang mga tsismis. -Kailangan ko ng tulong, Keira.
Ang katulong ko at ako, kailangan namin ng isa sa mga lagusan mo.
Papuntang Aretuza.
Babalik ka sa Aretuza?
Pagkatapos ng maalamat na gabi ng pagbitay na walang namatay?
Sana nakalimutan na nila 'yon. O napatawad na nila ako.
Palarin ka sana. Di pa ako napapatawad ni Tissaia.
Nilandi ko lang naman ang isang prinsipeng gusto ang trono…
Pero masaya akong makita ka.
Ang hina ng negosyo ngayon.
Napupugutan ang mga tumatraydor sa kaharian nila.
Nino?
Ng isa't isa.
Dapat kumikilos na ang Hilaga ngayong paparating na ang Nilfgaard, pero hindi.
-Wala bang magagawa ang Kapatiran? -Hoy, bilisan mo.
Dito ka.
Lagusan papuntang Claremont.
Dahil may naghihintay sa isang ito.
Ngayon na.
Singhot ka rin, ganda?
Ayaw ko niyan.
Patayin siya!
Ciri!
[nagsasalita ng Elder]
'Wag mong isasara. Mabilis lang ako.
Takbo!
Hoy! Lintik ka!
Di mo kilala kung sino ang kinanti mo.
Ano'ng ginawa mo?
Tauhan iyon ni Houvenaghel.
Kung ayaw n'yong mapugutan, tumakbo na kayo.
Sandali lang, Keira.
Bilis.
Ang mahika ay pag-aayos ng Chaos.
Dalawang bagay ang kailangan nito.
Balanse at kontrol.
Kung wala ang mga iyon, papatayin ka ng Chaos.
May nakakita ba kay Nissa?
Elizabet, sunduin mo si Nissa,
at ipaalala sa kanya na ang anumang uri ng sakit, pati ang pangungulila,
ay di pinahihintulutan.
Balikan at subukan mo ulit, Sabrina. Di natin ito puwedeng hayaan.
Sinabi ko na, hindi siya matinag.
Wala raw siyang pakialam kung magutom si Foltest at mga tao niya.
Gustuhin man ni Henselt magpadala ng pagkain sa Temeria,
nanakawin lang iyon ng mga lintik na Scoia'tael.
Nagtataka tayo bakit wala nang tiwala ang mga hari sa atin.
Dahil alam na nating problema ang mga elf at wala tayong ginawa tungkol doon.
Iyan ay… makitid na pagtanaw sa kasaysayan.
Pero iyan naman ang inaasahan ko sa 'yo.
Tama na ang pagkupkop.
Ibalik na si Triss sa korte ni Foltest at ayusin natin ang gulong ito.
Paglalagay lang iyan ng benda sa naputol nang binti.
Ipinangako sa kanila ni Tissaia ang ulo ni Cirilla ng Cintra
at di niya ito naibigay.
Gusto natin ng kapayapaan, hanapin ang batang iyon at patayin na.
Hindi!
Ang alam ko, hindi pagbabatuhan ng putik ang pamamaraan natin dito.
Dinadala lahat ng alalahanin sa buong Konseho, gaya ng nakagawian.
Sa ngayon, inaantala ninyo ang pagtuturo namin.
Tama sila.
Ayaw ko mang aminin, kung ikaw…
Sinabi ko na sa 'yo,
maaaring punan ng Kapatiran ang posisyon ko sa Temeria anumang oras.
Mas mabuting kasama mo ako rito, nagtuturo sa mga dalagang ito ng kaya nilang gawin.
Marangal na tungkulin ito.
Pero iniisip ko kung tungkol ba talaga ito sa kanila.
Dahil di mo natulungan si Ciri…
Hahanapin ko si Nissa.
Nissa!
Sabihin mo sa akin ang tungkol sa elf.
Nakahuli si Konde de Noailles ng elf.
Mamamatay-tao raw ito.
Lakasan mo!
Magsalita ka!
Inutusan niya akong hiwain siya
sa iba't ibang paraan.
At…
Ano'ng ginawa mo?
Naging… masyadong malalim ang hiwa ko.
Iyon ang una kong pagpatay.
Nasabik ka ba doon?
Hindi.
Nagalit ako.
Dahil sayang.
Nagamit sana namin ang elf na iyon.
Napilit na gawin ang gusto namin.
Puwede sana siyang pakinabangan.
Oo. Mapakinabangan.
Magaling.
Mas… itinulak mo ako kanina.
Masyado ba?
Lagi mo akong nabibigyan ng bagong pananaw. Kalinawan.
Salamat.
May kailangan kang gawin bilang kapalit.
Nakakagulat na may likas na galing si Radovid.
Baka makatulong siyang mapasunod si Vizimir.
Ilang taon ko na siyang napapasunod.
Ngayon lang naging ganito kawatak-watak ang Kontinente.
Hindi lang ang Nilfgaard ang nakakaalam na tamang-tama na itong sakupin nang buo.
At kung si Radovid ay magagamit natin…
Ng Redania.
Kausapin mo siya.
Para sa akin.
Tapos na tayo.
Siya nga. Si Jaskier.
Ang Dandelion.
Sabi ng tao ko may bisita ako.
Pero magandang sorpresa ito.
Kakanta ka ba ng magandang kanta?
Di tungkol sa ganda ang mga kanta ko.
May impormasyon ako.
Iyong dalawang detective, sina Codringher at Fenn, kilala mo sila?
Hindi.
Ano't ano pa man,
alam nila kung sino ang amo ni Rience.
Trivia. Sige, sabihin mo.
Desidido si Geralt na lutasin ito sa paraang Geralt
dahil wala siyang sapat na pera para pagsalitain sila,
pero… ikaw mayroon.
Sa palagay ko.
Salamat sa impormasyon,
pero ang talagang gusto ko ay isang kanta.
Hindi. Wala ako sa mood para kumanta.
-Sige na. -Hindi.
Mukhang masaya na ang mga kasama mo kahit wala ako at…
Piliin mo ang paborito mo. Sige na.
Gusto nila iyong tungkol sa witcher mong puti ang buhok.
Sige.
Malamang patibong ito.
Talagang patibong.
Pag-usapan na lang natin.
Alam kong galit ka.
Hindi ako galit.
Nabigo ako.
Sinabi ko nang dapat hindi tayo masyadong mapansin.
Alam ko.
Kasalanan ko 'to.
Ang dapat palang itinuro ko sa 'yo
ay minsan, mas mahalagang mag-ingat kaysa magpakagiting.
Para kang si Geralt.
Hindi naman siya laging mali.
Baka maging reyna ako balang-araw, at gagamitin ko ang mayroon ako.
At ang mayroon ako ay paniniwala sa katarungan, punyal, at bilis ng galaw.
-Kayo ni Geralt ang nagturo sa 'kin noon. -Kulang ang turo namin.
Dapat itinuro namin ang tungkol sa kahihinatnan.
Ang mga kahihinatnan ay palusot lang para di kumilos.
Kahit may tao nang mamamatay.
Di mo nakita ang mga mata ng batang iyon. Pinili kong…
Pinili mong makialam.
Iyong sugo doon Ellander?
Misteryo ang kapalaran niya.
Dito, alam ko ang mangyayari.
Ipapadala rito ni Houvenaghel si Leo Bonhart
para mabawi ang nawala sa kanya, pera man iyon o dugo.
Ang mga matitirang buhay ay kukuhanin ng militar
para sa nalalapit na digmaan,
kung saan mamamatay sila sa gitna ng giyera.
Kung hindi man maunahan ng sakit o gutom.
Nailigtas mo ang isa,
at ang kahihinatnan ay malamang na nagpahamak sa daang iba pa.
Ano ang silbi na makita ang hinaharap kung di ko naman ito mababago?
Paano mo maiintindihan? May makita kang gusto mo, gagawin mo.
Pipitik ka lang, gagalaw na ang bundok.
Napapasunod mo ang mga lalaki.
Malalaman mo ba ang pakiramdam ng lumaban para mahawakan ang buhay mo?
Saan ka pupunta?
Mamimili ulit?
Hindi, munting pangit.
May iba muna tayong dadaanan.
Ba't iyon ang tawag mo sa akin?
Dahil ipinangako kong magiging matapat na ako sa 'yo.
Halika. Ipapakita ko sa 'yo kung sino talaga ako.
Nasaan ang lintik na espada ko?
Ni hindi ka naman elf.
Pero mamamatay kang tulad ng elf.
Pagbabayaran mo ito,
tuta ng Nilfgaard.
Bumangon ka.
Bumangon ka, kaibigan.
Salamat sa pagligtas.
Ilang beses mo na akong niligtas.
Tungkulin kong suklian iyon.
Ano'ng ginagawa mo rito?
May pinagsasasabing kalokohan si Francesca na mga propesiyang tungkol sa Hen Ichaer,
habang ang Scoia'tael ay namamatay habang nagnanakaw.
Para di kami mamatay sa gutom at lamig.
Akala ko lahat kayong tulis-tainga ay mapamahiin.
Di ka naniniwala sa alamat ng Dugo ng Elder?
Hay naku.
Bumubuo na kami ng mga sibilisasyon
noong akala n'yo pang mga pudpod-tainga na ang kulog ay utot ng mga diyos.
Naniniwala ako sa napapatunayan.
Sa katunayan, ang Hen Ichaer ni Francesca ay dalagang taga-Cintra.
Cintra?
Nakita ko siya mismo.
Ang prinsesang iyon daw ang tagapagligtas ng mga elf.
Hindi ko na kaya, Cahir.
Di ko kayang mamatayan ng mga tauhan para sa bagay na di ko pinaniniwalaan.
Kaya ka bumalik.
Pinag-isipan mo ang sinabi ko sa iyong ikaw na lang ang mamahala sa mga elf.
Oo.
Pero may isang bagay na di ko pa rin naiintindihan.
Ikaw dati ang pinakamataas na heneral ng Emhyr.
Ngayon narito ka't nangloloob ng mga caravan sa puwitan ng digmaan
habang nabubugbog ka araw-araw.
Di ko maintindihan. Kung matalino siya, gaya ng sinasabi mo,
bakit niya sinasayang ang may kakayahang tulad mo?
Pinagtaksilan ko siya.
Pinagsinungalingan.
Pinagkatiwalaan niya akong tuparin ang pinakasagradong misyon, nabigo ako.
Ang plano mo ay magpenitensiya hanggang mapatay ka ng puwersa ng Hilaga?
Napakagaling siguro niya para pumukaw ng ganyang katapatan.
Kaibigan ko, ganyan ka rin tingnan ng mga tauhan mo
kahit na matanda, pangit, at hambog ka.
Matanda…
Kung papayag ako sa minungkahi mo,
ano'ng uri ang katapatan ko kung pababagsakin ko si Francesca?
Gallatin,
isa ka sa pinakamahuhusay na sundalong nakasama ko sa laban.
Makikita iyon ng White Flame.
Ikaw ang makakatulong sa kanyang kunin ang Hilaga, hindi si Francesca.
Nakuha niya ang katapatan ko.
Nagawa iyon sa 'yo ni Francesca?
Gusto mong makarinig ng biro?
Ipinanganak ako
na may kapangyarihang napakalakas.
Natuto akong iayon ang Chaos sa ninanais ko.
Binuo ako para mabuhay na magmukhang bata magpakailanman
at maging maganda,
namamalagi sa matataas na antas ng isang korte.
Pero mamamatay lang dito
sa bodega ng mga alak
kasama kayong lahat.
-Alam mo ang problema ninyong mga mago? -Ano?
Masyado kayong seryoso.
-Oo. -Totoo iyan.
Ang pagtulong sa Kapatiran na mapanatili ang kapangyarihan nila
sa pamamagitan ng pagtaguyod sa mga bulok na kaharian ay seryosong gawain.
Hindi mangyayari iyan kapag namuno na ang Nilfgaard.
-Bakit? -Ayaw ng Emhyr sa mga salamangkero.
Tingnan mo ikaw.
Kung makakaaalis man ako rito,
mas magiging matalas ako sa paglalaro.
May nakita akong nagtangkang tumakas dati.
Pinahabol siya sa mga aso.
Nilapa siya nang lubos.
Inaabsuwelto ka lang ng emperador
kapag patay ka na.
Hoy.
May isa pa ulit dito.
Ano 'yon?
Ilagay siya sa bag. Tutulungan ako ng mga bata na itapon siya.
Ano ba?
Isa pa, pakiusap.
Panatilihin sa yelo ang iyong mga salita
Ang tingin mo ay
Nagsisindi ng apoy
Sabi nila, "Makipaglaro ka nang maayos"
Ngunit ayaw kong gawin iyon
Bakit pa magsasayang ng salita
Kung ang mga labi natin ay ginawa Para sa mga pambihirang bagay?
Ito'y di kagustuhan, ito'y pangangailangan
Ito'y hindi pagpansin
Sa sinasabi ng iba sa kanta
Ang pinakamagagandang kanta ay binubuo
Ng mga salitang pag-ibig na di nasasambit
Sa mga iyon, sapat na ang mga narinig ko
Sa piling mo, may sapat na ako
Sa piling mo, ako ay
Sapat na
Ako ay
Sapat na
Puwede n'yo na akong palakpakan ngayon.
Maraming salamat. Salamat.
Salamat. At ikaw.
Maraming salamat.
Iyon ay…
Kailanman di pa ako...
Patawad, wala akong masabi. Dahil siguro sa serbesa.
Gagawin ko sana, kaya lang di ka lasing.
Kita sa mata.
Walang pagkatuliro.
Ang pagkanta sa maduduming taberna ay magtuturo sa iyo sa dakilang sining ng
pagpapanggap na lasing
kapag kailangan mong maging matalas.
At sa lungga ng mga ulupong tulad nito…
Aalamin mo ang tungkol kay Rience?
Dati ko pa iniisip kung ano'ng nakapang-aakit sa mga kanta mo.
Naiintindihan ko na ngayon.
Talaga?
Ano iyon?
Nakikita mo ang mga tao
kung ano talaga sila.
Hindi ang pagpapanggap nila.
Isang bahagi iyon, malamang.
Ang ibang bahagi?
Hindi ko pa alam.
Desidido akong alamin.
At pansamantala, magtatanong-tanong ako
tungkol sa Rience na ito at sa mga kasamahan niya.
Salamat.
Alam ba ng witcher gaano siya kasuwerte sa iyo?
May paparating.
May naririnig akong yabag.
-Pakiusap. Tulungan mo kami. -Babalikan niya kami. Babalik siya.
Pakiusap. Umalis siya.
Tulungan mo ako.
Tulungan mo ako. Pakiusap.
Pakiusap, malapit na siyang bumalik.
Wala akong maramdaman.
Pakiusap. Bumalik ka.
-'Wag mong hayaang gawin ito sa amin. -Pakiusap!
Hindi ako makalabas.
Tulungan mo ako.
Di kita sasaktan.
Ayos ka lang ba?
May mga katulad ka pa ba rito?
Napakarami.
Parami nang parami.
Kinukuha niya kami.
Kapag gabi.
Patigilan mo na siya, pakiusap.
Ang lalaking sinasabi mo,
Rience ang pangalan niya?
Lintik na elf.
Laging pinagmumulan.
Hindi!
Bakit mo kami sinasaktan?
Pigilan siya!
'Wag siyang hayaang patayin kami!
Huli na.
Umalis ka na!
Mas lalo silang bumibigat dahil sa alak.
Mamahinga ka na, lintik ka.
Aba!
Akala nila hindi kasama ang panadero,
pero sabi ko,
siya talaga ang pakay noong kontorsiyonista mula simula.
Nababanggit na rin ang mga kaganapan kapag gabi,
naikuwento ko na ba noong may nakita akong elf na papalabas sa kuwarto ni Virfuril?
Mahal, si Virfuril ay isang hangal.
-Ano'ng gagawin ko kung wala ka, mahal? -Wala masyado, mahal.
-Eva, karne pa. -Opo, kamahalan.
Nandoon daw siya para sa interogasyon.
Siguro nga dahil sa pagpapahirap ang mga tunog na narinig ko.
Binisita ako ng kaibigan ng witcher.
Mayroon daw impormasyon ang mga gurang na sina Codringher at Fenn
tungkol kay Rience.
At?
At iniisip ko kung ang paraan natin para makuha ang dalaga
ay mas mapapadali kung magpapabuya kaysa magpaparusa.
Nakuha mo ang atensyon ko.
Baka dapat ko ring bisitahin ang mga gurang na iyon.
Ganito, nakatayo sa niyebe ang elf, bukas ang sinturon,
bakas sa mukha niyang nagkasala siya.
Dahil makatarungang hari ako, sabi ko, "Hahayaan kitang makatakbo,
pero may palasong para sa puwet mo."
Tapos sumigaw ako, "takbo," tumakbo siyang parang sugatang usa,
at pinana ko ang elf nang ganito.
Huwag kang gagalaw.
Ayan!
Aplegatt! Ang suwerte mo! Ano'ng balitang dala mo?
Naikuwento ko na ba ang unang pagkikita namin ni Aplegatt?
Mukhang di ka natutuwa sa mga kuwento ng katapangan ng kapatid ko?
Narinig ko na ang kuwentong ito.
Di naman gumaganda kapag inulit.
Hindi kilala ang kapatid ko sa talas niyang mag-isip.
Iniisip ni Philippa na marami kang talas na itinatago.
O wala.
Bilang puno ng mga espiya,
alam mong lahat ng tao sa kuwartong ito ay may itinatago.
Pati ang mga tulad ng kapatid ko na mukhang walang talas.
Walang inililihim sa akin si Vizimir.
Alam mo ang tungkol sa pakikipag-usap niya kagabi?
Sa Nilfgaard.
May narinig ka ba?
-Wala. -Talaga?
Wala nga.
Nagtanong pa ako. Malapit ka nang mabingi.
Mayroon akong…
-narinig na may bumisita rito. -Maraming…
Kilala n'yo.
Bumisita ang witcher, amoy ko ang baho niya.
Ano'ng sinabi ninyo?
'Wag kang mag-alala. Wala kaming binanggit tungkol sa amo mo.
O kung ano talaga ang plano niya para kay Cirilla ng Cintra.
Ano'ng alam ninyo sa plano niya?
Maawa ka, 'wag ang pusa!
Sabihin mo lahat.
Papayagan mong umuwi si Yennefer?
Papayagan? Papunta na siya rito.
Siyempre.
Walang duda, may binabalak siya.
Katulad siya ng hamog sa islang ito, hindi maaasahan.
Tama si Triss.
Pati si Stregobor mukhang tama rin.
Kailangang makinig sa atin ang mga hari ng Hilaga
At hindi nila gugustuhing makita
ang babaeng sinunog ang inihanda nilang pagbibitay.
Pero mahal mo siya?
Nahihirapan yatang humabol ang isip mo
sa pasiyang ginawa na ng puso mo.
Pinamumunuan natin ang Konseho.
Ano sa tingin mo?
Alam ng mga diyos na ayaw mo sa kanya.
Dahil marami kaming pagkakatulad.
Madaling magalit.
Mapusok.
Kagustuhang manalo sa lahat ng pagtatalo.
May isang bagay pa kaming magkatulad.
Ang pagmamahal
namin sa 'yo.
Kung kayang bitawan ni Yennefer ang nakaraan,
kaya ko rin.
Ano ito?
Isang lumang pamahiin.
May pananggalang na kakayahan daw ang mga bato.
Sabihin mo na lang na iniisip mo ako.
Sasalubungin ko si Yennefer sa Gors Velen. Sisiguraduhing wala siyang dalang gulo.
Ang dadaanan ay bakanteng lupain.
May bahay na nakatayo rito dati.
Ang bahay ko.
Dito ako lumaki.
Umalis ka diyan!
Kaya kong gawin!
Magkano para sa baboy? Magkano para sa halimaw na ito?
Anak namin siya.
Hindi ko siya anak.
Hindi mo ako makukuha!
Hindi ako sasama.
'Wag kang mangangahas na alisin ang tingin mo sa akin.
Wala kang pagpipilian.
Buong buhay ko, laging malakas ang kapangyarihan ko.
Pero kailanman, di ako perpekto.
Nilabanan ko si Tissaia sa bawat hakbang.
Gusto kong masunod ang paraan ko.
Iyong sulat,
di ko alam kung papayagan akong bumalik sa Aretuza.
Tulad mo, pinili ko dati na makialam.
May pinalaya akong bilanggo.
Dahil doon, naging kalaban ng buong Hilaga ang Kapatiran.
At magkakalaban na ang nasa Kapatiran.
'Yong mga bangkay na nakabitin sa may taberna.
Lahat ng mga pagbitay.
Ang buong Kontinente ang nagbabayad ng kinahinatnan.
At ikaw din.
Dahil sa akin.
Hindi sapat na angkinin ang Gulo.
Ikaw at ako,
dapat matuto tayong panghawakan ito.
Iyan ang diwa ng kapangyarihan.
Iyan ang paraan para makagalaw tayo ng bundok.
Magkasama.
Halika na,
Ciri.
Hello?
Wala ka na sa lugar na 'yon. Ligtas ka na.
Ayos ka lang ba?
Alam kong darating ka para sa akin.
Paano mo nalaman?
Dahil lagi mong ginagawa iyon.
Binigkis tayo ng tadhana.
Sino ka?
Ano ka ba naman, Geralt?
Kilala mo ako.
Ako si Ciri.
Tagapagsalin ng subtitle: Miray Lozada-Balanza